200 ກວ່າຄົນ ເສຍຊີວິດ ໃນການຍິງໂຈມຕີ ເມືອງ Homs ຂອງຊີເຣຍ
ກອງທັບຊີເຣຍ ຍິງປືນໃຫຍ່ໂຈມຕີເມືອງ Homs ເຮັດໃຫ້ 200 ກວ່າຄົນເສຍຊີວິດ ແລະອີກຫຼາຍຮ້ອຍຄົນບາດເຈັບ
ພວກນັກເຄື່ອນໄຫວດ້ານສິດທິມະນຸດກ່າວວ່າ ກອງທັບຊີເຣຍ ໄດ້ສັງຫານຢ່າງນ້ອຍ 217 ຄົນທີ່ເມືອງ Homs ໃນຄວາມຮຸນແຮງເພີ່ມຂຶ້ນທີ່ເລີ້ມໃນມື້ວັນສຸກວານນີ້ຂະນະທີ່ອົງການ ສະຫະປະຊາຊາດພ້ອມແລ້ວ ທີ່ຈະລົງຄະແນນສຽງກ່ຽວກັບຮ່າງຍັດຕິທີ່ແນໃສ່ເພື່ອຍຸຕິການ ນອງເລືອດໃນປະເທດດັ່ງກ່າວ ຄະນະສັງເກດການສິດທິມະນຸດຊີເຣຍ ກ່າວໃນວັນສຸກວານນີ້ວ່າ ນອກນັ້ນ ຍັງມີອີກຫຼາຍ ຮ້ອຍຄົນໄດ້ຮັບບາດເຈັບ ແລະຕຶກອາຄານຫຼາຍໆຫຼັງຖືກທຳລາຍ ລູກປືນໃຫຍ່ສ່ວນຫຼາຍ ໄດ້ຕົກລົງໃສ່ຄຸ້ມ Khalidiya ຂອງເມືອງ Homs ບ່ອນທີ່ມີການຕໍ່ຕ້ານລັດຖະບານແຮງ ທີ່ສຸດນັ້ນ ເມືອງດັ່ງກ່າວຊຶ່ງຕັ້ງຢູ່ໃນພາກຕາເວັນຕົກຂອງຊີເຣຍໃກ້ໆຊາຍແດນເລບານອນ ແມ່ນນຶ່ງຂອງຈຸດລະເບີດຮ້າຍແຮງ ໃນການຕໍ່ຕ້ານລັດຖະບານ ລະຫວ່າງທີ່ມີການລຸກຮືຂຶ້ນ ທີ່ເລີິ່ມມາໄດ້ 11 ເດືອນແລ້ວນັ້ນ ຂະນະທີ່ໂຕເລກຜູ້ເສຍຊີວິດເພີ່ມຂຶ້ນນີ້ສະພາຄວາມໝັ້ນຄົງຂອງອົງການສະຫະປະຊາຊາດ ກ່າວວ່າ ຕົນຈະລົງຄະແນນສຽງ ກ່ຽວກັບຮ່າງຍັດຕິຊີເຣຍໃນວັນເສົາມື້ນີ້ ຣັດເຊຍໄດ້ຂູ່ວ່າ ຈະໃຊ້ສິດຢັບຢັ້ງຕໍ່ຮ່າງຍັດຕິສະບັບກ່ອນ ແລະລັດຖະບານທ່ານໂອບາມາໄດ້ກົດດັນໃຫ້ຣັດ ເຊຍສະໜັບສະໜຸນຮ່າງຍັດຕິໃໝ່ທີ່ໃຊ້ຄຳເວົ້າອ່ອນເບົາລົງກວ່າເກົ່າ ໃນການປະນາມການ ກໍ່ຄວາມຮຸນແຮງຢູ່ໃນຊີເຣຍ ລັດຖະມົນຕີການຕ່າງປະເທດສະຫະລັດ ທ່ານນາງ Hillary Clinton ໄດ້ໂອ້ລົມທາງໂທ ລະສັບໃນມື້ວັນສຸກວານນີ້ ກັບລັດຖະມົນຕີການຕ່າງປະເທດຣັດເຊຍ ທ່ານ Sergey La- vrov ກ່ຽວກັບຮ່າງຍັດຕິສະບັບນີ້ ພວກທ່ານມີກຳນົດ ທີ່ຈະພົບປະກັນແບບເຊິ່ງໜ້າ ໃນ ວັນເສົາມື້ນີ້ ທີ່ນະຄອນມິວນິກ ປະເທດເຢຍຣະມັນ ບ່ອນທີ່ພວກທ່ານຈະໄປຮ່ວມກອງປະ ຊຸມວ່າດ້ວຍຄວາມໝັ້ນຄົງ ທີ່ນັ້ນ ເປັນທີ່ຄາດກັນວ່າ ທ່ານນາງ Clinton ຈະກົດດັນໃຫ້ ທ່ານ Lavrov ຊັກຊວນໃຫ້ມົສກູ ໃຫ້ການອະນຸມັດຕໍ່ຮ່າງຍັດຕິສະບັບນີ້